
PANEVĖŽIO RAJONO SAVIVALDYBĖS TARYBA

SPRENDIMAS
0

[bookmark: _Hlk100672935]DĖL HUMANITARINĖS PAGALBOS SUTEIKIMO

2026 m. rugpjūčio 27 d. Nr. T-
Panevėžys

[bookmark: _Hlk200004326]Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir 
16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsnio 6 dalimi, Panevėžio rajono savivaldybės humanitarinės pagalbos teikimo tvarkos aprašu, patvirtintu Panevėžio rajono savivaldybės 2023 m. gegužės 18 d. sprendimu Nr. T-117 „Dėl Panevėžio rajono savivaldybės humanitarinės pagalbos teikimo tvarkos aprašo patvirtinimo, Panevėžio rajono savivaldybės humanitarinės pagalbos teikimo komisijos sudarymo ir jos veiklos nuostatų patvirtinimo“, ir atsižvelgdama į Radechivo savivaldybės (Ukraina) 2026 m. birželio 8 d. prašymą Nr. 04-17/1728, Lietuvos Respublikos užsienio reikalų ministerijos 2026 m. birželio 11 d. rekomendaciją bei Panevėžio rajono savivaldybės humanitarinės pagalbos teikimo komisijos 2026 m. birželio 17 d. protokolą Nr. DK-55, Savivaldybės taryba nusprendžia:
1.	Skirti iki 25 000,00 (dvidešimt penkių tūkstančių) Eur vertės humanitarinę pagalbą Radechivo savivaldybei (Ukraina) iš 2026 m. Panevėžio rajono savivaldybės biudžeto lėšų. 
2.	Įpareigoti Panevėžio rajono savivaldybės merą už šio sprendimo 1 punkte nurodytas lėšas įsigytą turtą neatlygintinai perduoti Radechivo miesto savivaldybei (Ukraina) ir pasirašyti turto perdavimo dokumentus.
Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.


PANEVĖŽIO RAJONO SAVIVALDYBĖS ADMINISTRACIJOS
INVESTICIJŲ PLĖTROS SKYRIUS

Panevėžio rajono savivaldybės tarybai

[bookmark: _Hlk100673021]SAVIVALDYBĖS TARYBOS SPRENDIMO „DĖL HUMANITARINĖS PAGALBOS SUTEIKIMO“ PROJEKTO AIŠKINAMASIS RAŠTAS 

2026 m. rugpjūčio 4 d.
Panevėžys

[bookmark: _Hlk100674468]1. Sprendimo projekto tikslai ir uždaviniai
Atsižvelgiant į 2023 m. liepos 7 d. pasirašytą Panevėžio rajono savivaldybės (Lietuva) ir Radechivo savivaldybės (Ukraina) bendradarbiavimo sutartį Nr. S1-172, Radechivo savivaldybės (Ukraina) 2026 m. birželio 8 d. prašymą Nr. 04-17/1728 suteikti humanitarinę pagalbą, įvertinus humanitarinės pagalbos Radechivo savivaldybei (Ukraina) poreikio pagrįstumą ir vadovaujantis Panevėžio rajono savivaldybės humanitarinės pagalbos teikimo tvarkos aprašu, teikiama rekomendacija Panevėžio rajono savivaldybės tarybai dėl sprendimo suteikti humanitarinę pagalbą Radechivo savivaldybei (Ukraina) priėmimo.
Sprendimo projekto tikslas – pritarti iki 25 000,00 Eur vertės humanitarinės pagalbos skyrimui Radechivo savivaldybei (Ukraina); įpareigoti Panevėžio rajono savivaldybės merą už šio sprendimo 1 punkte nurodytas lėšas įsigytą turtą neatlygintinai perduoti Radechivo miesto savivaldybei (Ukraina) ir pasirašyti turto perdavimo dokumentus.
2. Siūlomos teisinio reguliavimo nuostatos ir laukiami rezultatai
Lietuvos Respublikos vystomojo bendradarbiavimo ir humanitarinės pagalbos įstatymo 
11 straipsnio 2 dalis numato, kad humanitarinę pagalbą valstybės ir savivaldybių institucijos ir įstaigos teikia iš joms patvirtintų biudžeto asignavimų Vyriausybės nustatyta tvarka. Valstybei arba savivaldybei nuosavybės teise priklausantį turtą, patikėjimo teise valdomą valstybės arba savivaldybės institucijų ir įstaigų, skirtą humanitarinei pagalbai teikti, valstybės ir savivaldybių institucijos ir įstaigos gali neatlygintinai perduoti tarptautinių organizacijų, užsienio valstybių valstybinių ar savivaldybių institucijų, užsienio valstybių viešųjų juridinių asmenų nuosavybėn Valstybės ir savivaldybių turto valdymo, naudojimo ir disponavimo juo įstatymo nustatyta tvarka.
Laukiami rezultatai – suteikta humanitarinė pagalba nelaimės ištiktai Radechivo savivaldybei (Ukraina) – įsigyta ir perduota jos nuosavybėn preliminariai: 14 vnt. generatorių 
(2,5 kW), 17 vnt. įkrovimo stotelių (2-2,5 kW) ir 10 vnt. nešiojamųjų kompiuterių neatlygintinai.
Radechivo savivaldybei (Ukraina) jau yra skirta ši humanitarinė pagalba:

	Savivaldybės tarybos sprendimo dėl humanitarinės pagalbos teikimo data ir Nr.
	Skirtos humanitarinės pagalbos vertė, Eur
	Skirtos humanitarinės 
pagalbos forma

	2023-06-22 Nr. T-163
	4 500,00
13 997,28
	100 vnt. miegmaišių
964 vnt. turniketų

	2023-12-20 Nr. T-278
	10 000,00
	200 vnt. miegmaišių

	2024-04-25 Nr. T-127
	10 000,00
	18 vnt. benzininių generatorių

	2024-11-07 Nr. T-245
	4 480,00
7 610,00
7 890,00
	70 vnt. miegmaišių
21 vnt. generatorių 
16 vnt. įkrovimo stotelių

	2025-01-30 Nr. T-14
	–
	M2 klasės mikroautobusas „Ford Transit“ 

	2025-06-26 Nr. T-161
	5 520,00
500,00
9 100,00
4 200,00
580,00
5 141,80
294,00
359,98
	12 vnt. nešiojamų saulės energijos stotelių
5 vnt. išorinių akumuliatorių 
26 vnt.  inverterinių benzininių generatorių
7 vnt. benzininių keturtakčių generatorių
1 vnt. benzininio keturtakčio generatoriaus
12 vnt. nešiojamųjų kompiuterių
12 vnt. kompiuterinių pelių, bevielių
12 vnt. krepšių nešiojamiesiems kompiuteriams

	2025-11-27 Nr. T-243
	-
8 650,00
6 349,99
	M3 klasės autobusas „Temsa Opalin 8“
18 vnt. elektrinių generatorių 
6 vnt. įkrovimo stotelių

	2026-02-19 Nr. T-34
	19 366,05
5 600,00
	45 vnt. generatorių
13 vnt. įkrovimo stotelių

	2026-06-25 Nr. T-143
	–
	M1 klasės lengvasis automobilis „Hyundai i40 Comfort 4D“

	Iš viso:
	124 139,10
	



3. Lėšų poreikis ir šaltiniai
Numatoma suteikti ir perduoti Radechivo savivaldybei (Ukraina) iki 25 000,00 Eur vertės humanitarinei pagalbai įsigytą turtą iš savivaldybės biudžeto lėšų.
4. Kiti reikalingi pagrindimai, skaičiavimai ar paaiškinimai
Nėra.

